
Sfântul sfințit mucenic şi întocmai cu apostolii Cosma etolianul (s.v. 24 august / 
s.n. 06 septembrie): 


https://www.academia.edu/44050756/Sf% C3% A?2ntul _sfin % C5% A3it mucenic 9% C5%9F 
i %C3% AEntocmai cu apostolii Cosma etolianul 24 august 6 _ septembrie 


https://archive.org/details/sf.-cosma-etolianul 
https://www.slideshare.net/steaemy1/sf-cosma 

Materiale despre Sfântul sfințit mucenic şi întocmai cu apostolii Cosma etolianul: 
https://independent.academia.edu/emystea/Sf-sfin % C5 9% A3it-muc-Cosma-etolianul 
https://archive.org/details/Gsteaemy?query=Cosma+etolianul 


https://www.slideshare.net/steaemy 1/search_my_uploads?type=&new=&q=Cosma+etolian 

lubiţii mei, când lumea aude cuvântul mucenici, gândul i se duce la primele vea- 
curi ale creştinismului. Desigur, e adevărat că în primele veacuri prigoana a fost 
groaznică. Idolatrii necredincioşi şi atei, tirani şi împărați, prigoneau mult pe creş- 
tini cu scopul de a nimici cu desăvârşire creştinismul, ca să nu se mai audă nicăieri 
numele lui Hristos. Atunci, mii de bărbaţi şi de femei, şi chiar mici copii, au prefe- 
rat să moară muceniceşte decât să se lepede de credinţa în Hristos. Sunt mucenicii 
primelor veacuri ale creştinismului. Dar ar fi o greşeală ca cineva să susțină că mu- 
cenici ai lui Hristos au existat doar în primele veacuri. Mucenici există în toate 
vremurile. Există şi astăzi... 


Dar unele vremuri se deosebesc de altele prin mulțimea mucenicilor. Sunt vre- 
murile cruntelor prigoane împotriva creştinilor. Prigoanele din acele vremuri nu se 
deosebesc de prigoanele primelor veacuri, iar în anumite situaţii prigoanele acestea 
depăşesc în sălbăticie şi prigoanele epocii antice. 


O astfel de epocă de crunte prigoane împotriva credinţei creştin-ortodoxe este şi 
epoca turcocrației. Mult au suferit atunci creştinii, în special cei din Balcani. 


Turcii, în părțile acestea, îi forţau pe creştini să-şi schimbe credinţa şi mulţi creştini 
de atunci, şi chiar şi sate şi eparhii întregi, cedau în faţa violenţei şi a forţei, pără- 
seau adevărata religie şi se închinau lui Mahomed. 


De pildă, întreaga Albanie, vecina noastră, era locuită altădată de creştini ortodoc- 
şi. Această ţară era plină de biserici şi de mănăstiri, de parohii şi de episcopii. Dar 
s-a depus atâta constrângere în aceste părți, încât locuitorii şi au schimbat credin- 
ţa. S-au lepădat de Hristos şi s-au dus la religia musulmană. Şi doar o mică parte a 
locuitorilor, cei care locuiau în regiunile Heimarras, Kurtsas şi Arghiro-kastros, 
adică în sudul Albaniei, au rămas neclintiţi. Şi ei ar fi cedat, dacă prin părțile ace- 
stea ale Albaniei nu ar fi trecut un înflăcărat predicator al Evangheliei, Sfântul 


Cosma etolianul. Acesta, prin predica şi prin mucenicia lui, a reuşit să împiedice 
poporul Albaniei, dar şi al altor regiuni, de la schimbarea credinţei. S-a arătat mi- 
sionar al Eladei, dar şi al altor ţări balcanice. Pomenirea acestui misionar este să- 
rbătorită pe 24 august. 


Acestui Sfânt Cosma îi vom închina această predică a noastră. Să vorbim despre 
Sfântul Cosma? Dar noi despre Sfântul Cosma am scris o carte deosebită şi în 
această carte oricine poate citi predicile, minunile şi profeţiile lui. Mulţi care au 
citit această carte s-au folosit. Sunt atât de puternice cuvintele pe care le-a spus 
Sfântul Cosma, încât şi astăzi creştinul care le citeşte, se luminează, se mişcă, se 
cutremură, îşi conştientizează păcatele, se pocăieşte şi se face din nou un creştin 
viu şi-l mulţumeşte lui Dumnezeu, pentru că a trimis în lume un astfel de înflăcărat 
predicator al Evangheliei Lui, care şi după două secole continuă să înveţe poporul. 


Lot 
Sfântul Cosma s-a născut într-un sat din Akarnania. După ce şi-a făcut acolo stu- 
diile primare, a plecat şi s-a dus în Sfântul Munte şi a urmat cursurile unui vestit 
dascăl al Bisericii, Evghenie Vulgaris. 


În Sfântul Munte a trăit o viaţă călugărească aspră. Postea, se ruga şi studia Sfânta 


Scriptură şi pe Părinţii Bisericii. Dar nu a rămas pentru totdeauna în Sfântul Munte. 
Pentru că înlăuntrul său auzea o voce care-i spunea că trebuie să se ducă să predice 
şi să mângâie poporul chinuit. Nu putea să se liniştească când se gândea că jos, în 
sate şi în oraşe, creştinii sufereau şi erau martirizaţi pentru credinţa în Hristos. 


Aşadar, Sfântul Cosma a plecat din Sfântul Munte şi s-a dus în Cetate (Constan- 
tinopol). I-a împărtăşit dorinţa sa patriarhului şi astfel, cu binecuvântarea patriar- 
hului, Sfântul Cosma, la vârsta de aproximativ 45 de ani, şi-a început marea lui 
misiune. A fost un al doilea apostol Pavel. Patru mari călătorii a făcut, ca şi acela. 
În multe părţi s-a dus, dar în special a străbătut Tesalia, Macedonia Apuseană, Epi- 
rul şi Albania, adică acele părți care sufereau mult din partea turcilor. 


Pretutindeni propovăduia cuvântul lui Dumnezeu. Acolo unde propovăduia, ridica 
o cruce, iar sub cruce, urcat pe un scaun - un amvon improvizat, propovăduia cu- 
vântul lui Dumnezeu. Se aduna multă lume. 

Cuvintele îi ieşeau din gură ca focul. Duhul Sfânt vorbea prin limba de foc a Sfân- 
tului Cosma. Atât de mare a fost harul învăţăturii lui, încât femeile, care trăiau în 
desfrânare şi în lux, se pocăiau şi-şi lă-sau la picioarele lui bijuteriile lor de aur, iar 
cu acestea Sfântul Cosma cumpăra cristelniţe şi cărți pentru bisericile sărace şi 
construia şcoli, ca să înveţe carte copii de robi. 


Tâlhari, care trăiau în munţi, numai ce auzeau cuvântul lui Cosma, se pocăiau şi 
părăseau tâlhăria. 

Chiar şi turci, care auzeau şi vedeau minunile lui Cosma, se cutremurau şi ziceau 
că acest om este sfânt. 


În sfârşit, nişte oameni răi l-au clevetit turcilor, iar Paşa din Veratios a poruncit să-l 
prindă şi să-l spânzure. L-au dus la râul Aoo şi pe malul său, pe 24 august 1779, |- 
au spânzurat de un copac. 


Înainte de a-l spânzura, sfântul s-a rugat. I-a mulţumit lui Dumnezeu, care l-a în- 
vrednicit să moară muceniceşte şi să mărturisească pentru slava Lui. Sfântul său 
suflet s-a înălţat la ceruri şi de acolo, din înălțimea în care este, nu încetează să se 
roage pentru noi şi să ne înveţe cu sfintele sale învățături pe care ni le-a lăsat. 


Să încheiem această predică cu următoarele cuvinte ale Sfântului Cosma: 


Să vă tânguiţi pentru necinstitori şi necredincioşi şi eretici, care păşesc în întu- 
neric, în mâinile diavolului. Luaţi aminte, fraţii mei, să nu vă mândriţi, Să nu 
ucideţi, să nu furaţi, să nu faceţi jurăminte, să nu spuneţi minciuni, Să nu vă 
prigoniți unul pe altul, să nu clevetiţi, să nu vă împodobiţi acest trup murdar, pe 
care mâine îl vor mânca viermii, ci să vă împodobiţi sufletul vostru, care este mai 
prețios decât toată lumea. Postiţi după putere, rugaţi-vă după putere şi să aveţi 
moartea pururea înaintea ochilor voştri. Şi un alt dascăl mai bun decât moartea 
nu există. 


Fraţii mei, nu Sunt vrednic Să vă învăţ şi să vă sfătuiesc; doar că îndrăznesc şi-L 
rog pe Preadulcele meu lisus Hristos şi Dumnezeu Să trimită din cer harul şi 
binecuvântarea Sa, să binecuvânteze şi acestă [ară şi toate satele creştinilor, să 
binecuvânteze casele voastre şi lucrurile voastre şi faptele mâinilor voastre. Și 
mai întâi, fraţii mei, măcar să se îndure Domnul, Să ierte păcatele voastre şi să 
vă învrednicească să petreceţi aici bine, paşnic, în iubire şi în această viaţă 
deşartă, iar după acestea să mergeţi în Rai, în patria noastră cea adevărată, să vă 
bucuraţi şi să vă veseliţi, să Slăviţi, să vă închinaţi Tatălui, Fiului şi Sfântului 
Duh, Treimii celei de o fiinţă şi nedespărţite”. Amin. 


(traducere: Frăția Ortodoxă Misionară “Sfinţii trei noi Ierarhi”, sursa: Myri- 
pnoa anthi”, Atena, 2007) 


